Φραγκίσκος Χέιστινγκς, 2ος κόμης του Χάντινγκτον

μικρογραφία|227x227εσ|Γλυπτή επιτάφια μορφή τού Φραγκίσκου Χέιστινγκς 2ου κόμη τού Χάντινγκτον.
μικρογραφία|243x243εσ|Ο αλαβάστρινος τάφος τού Φραγκίσκου Χέιστινγκς 2ου κόμη τού Χάντινγκτον, στην εκκλησία τής Σάντα Χέλεν, στο Άσμπυ-ντε-λα-Ζους.

Ο Φραγκίσκος Χέιστινγκς, 2ος κόμης του Χάντινγκτον, αγγλ.: Francis Hastings, 2nd Earl of Huntingdon (1514 20 Ιουνίου 1561) ήταν ο μεγαλύτερος γιος τού Γεωργίου Χέιστινγκς 1ου κόμη τού Χάντινγκτον και τής Άννας Στάφορντ κόμισσας τού Χάντινγκτον, πρώην ερωμένης τού Ερρίκου Η΄.

Τα εξαδέλφια του από την πλευρά τής μητέρας του ήταν ο Ερρίκος Στάφορντ 1ος βαρόνος Στάφορντ και ο Ερρίκος Ράντκλιφ 2ος κόμης τού Σάσεξ.

Γεννήθηκε στο Άσμπυ-ντε-λα-Ζους τού Λέστερσιρ. Κατά τη νεότητά του, τον δίδαξε ο Ιωάννης Λίλαντ. Η μητέρα του, Άννα Στάφορντ κόμισσα τού Χάντινγκτον, είχε μία σχέση με τον Ερρίκο Η΄ το 1510, η ανακάλυψη τής οποίας οδήγησε τον σύζυγό της να την μεταφέρει σε ένα μοναστήρι, και τον αδελφό της να εγκαταλείψει την αυλή εξοργισμένος, αρνούμενος να μείνει υπό την σκέπη τού Ερρίκου Η΄. [ απαιτείται παραπομπή ]

Μέχρι και το 1513, η Άννα ήταν η αυλική που έλαβε το δεύτερο πιο ακριβό δώρο Πρωτοχρονιάς από τον Ερρίκο, γεγονός που υποδηλώνει ότι η σχέση τους συνεχιζόταν μέχρι τότε. Ωστόσο, δεν υπάρχουν σύγχρονες αναφορές στην πιθανότητα ο Φραγκίσκος να ήταν νόθος γιος τού μονάρχη των Τυδώρ. Ο πατέρας του χρίστηκε ως 1ος κόμης τού Χάντινγκτον από τον Ερρίκο Η΄ τής Αγγλίας στις 3 Νοεμβρίου 1529. Τού απονεμήθηκε η διακυβέρνηση δύο μοναστηριών το 1530.

 Οικογένεια 
Ο Φραγκίσκος νυμφεύτηκε την Αικατερίνη Πολ (1519 23 Σεπτεμβρίου 1576) στις 25 Ιουνίου 1532. Ήταν κόρη τού Ερρίκου Πολ 1ου βαρόνου Μόνταγκιου και τής Ιωάννας Νέβιλ. Ο Ερρίκος Πολ ήταν ο μεγαλύτερος γιος τού σερ Ριχάρδου Πολ και τής λαίδης Μαργαρίτας Πολ 8ης κόμισσας τού Σόλσμπερυ, (κόρης τού Γεωργίου τής Υόρκης δούκα τού Κλάρενς και τής συζύγου του λαίδης Ισαβέλλας δούκισσας τού Κλάρενς). Η Ιωάννα ήταν με τη σειρά της κόρη τού Γεωργίου Νέβιλ 5ου βαρόνου Μπεργκαβεννί και τής Μαργαρίτας, κόρης τού Ούγου Φενν. Απέκτησαν ένδεκα παιδιά:

 Φραγκίσκη Άννα (1533–1574). Παντρεύτηκε τον Ερρίκο Κόμπτον 1ο βαρόνο Κόμπτον και έγινε μητέρα τού Γουλιέλμου Κόμπτον 1ου κόμη τού Νορθάμπτον.
 Ερρίκος, 3ος κόμης τού Χάντινγκτον (1536 14 Δεκεμβρίου 1595).
 Γουλιέλμος (γενν. 1537).
 Γεώργιος, 4ος κόμης τού Χάντινγκτον (1540 3 Δεκεμβρίου 1604).
 σερ Εδουάρδος (1541–1603;). Νυμφεύτηκε τη Βαρβάρα Ντεβερέξ, κόρη τού σερ Γουλιέλμου Ντεβερέξ και τής Ιωάννας Σκάνταμορ. Ο εκ πατρός παππούς της ήταν ο Γουόλτερ Ντεβερέξ 1ος υποκόμης τού Χέρεφορντ. Ήταν η μοναδική κληρονόμος τόσο τού πατέρα της, όσο και τού προηγούμενου συζύγου της Εδουάρδου Κέιβ.  Η σημαντική κληρονομιά της περιελάμβανε το αβαείο τού Λέστερ. Ο Χανς Φράνσις Χάστινγκς 12ος κόμης τού Χάντινγκτον και όλοι οι επόμενοι κόμητες τού Χάντινγκτον κατάγονται από την πατρική γραμμή τού Εδουάρδου.
 Αικατερίνη (11 Αυγούστου 1542 22 Σεπτεμβρίου 1576). Παντρεύτηκε τον Ερρίκο Κλίντον 2ο κόμη τού Λίνκολν, και έγινε μητέρα τού Θωμά Κλίντον 3ου κόμη τού Λίνκολν.
 Γουόλτερ (1544 20 Αυγούστου 1616). Παντρεύτηκε την Τζόις Ρόπερ.
 Ελισάβετ (π. 1546 24 Αυγούστου 1621). Παντρεύτηκε τον Εδουάρδο Σόμερσετ, 4ο κόμη τού Γούστερ.
 Άννα (γενν. 1548).
 Φραγκίσκος (π. 1550) 26 Σεπτεμβρίου 1610). Νυμφεύτηκε τη Μωντ Λόνγκφορντ.
 Μαρία (γενν. 1552), η πιθανή νύφη τού Ιβάν Δ΄ τού Τρομερού. Η Ρωσική Πρεσβεία το 1583 για τη συζήτηση τού γάμου δεν τελεσφόρησε.

Πρόγονοι

 Πολιτική σταδιοδρομία 

 Αναφορές 

 Εξωτερικοί σύνδεσμοι 
 Ένα βιογραφικό άρθρο για αυτόν

Κατηγορία:Τάγμα της Περικνημίδας
Κατηγορία:Οικογένεια Χέιστινγκς